

Dubultu prospekts 71, Jūrmala, LV-2015, tālr. 67769890, e-pasts [pasts@siva.gov.lv](mailto:pasts@siva.gov.lv)

**IEKŠĒJIE NOTEIKUMI**

Jūrmalā

\_\_.\_\_.2025. Nr.\_\_\_\_\_

**APSTIPRINĀTS**

Koledžas domes

2025.gada 28. februāra sēdē

protokola Nr. 8-22/2

Izdoti saskaņā ar

Augstskolu likuma 46.panta otro daļu

**Uzņemšanas noteikumi Sociālās integrācijas valsts aģentūras koledžas īsā cikla profesionālās augstākās izglītības programmās**

**2025./2026. akadēmiskajā gadā**

**I. Vispārīgie jautājumi**

1. Iekšējie noteikumi nosaka kārtību, kādā notiek pretendentu uzņemšana Sociālās integrācijas valsts aģentūras (turpmāk - Aģentūra) koledžas (turpmāk - Koledža) īsā cikla profesionālās augstākās izglītības programmās.
2. Tiesības studēt Aģentūras koledžā ir personām neatkarīgi no dzimuma, sociālā un mantiskā stāvokļa, rases un nacionālās piederības, politiskajiem uzskatiem un reliģiskās pārliecības, nodarbošanās un dzīvesvietas.
3. Pieteikties studijām Koledžā īsā cikla profesionālās augstākās izglītības programmās var personas, kuras ieguvušas vispārējo vidējo izglītību vai vidējo profesionālo izglītību.
4. Studijas Koledžā īsteno:
   1. par valsts budžeta līdzekļiem personām ar funkcionēšanas ierobežojumiem vai invaliditāti, vai prognozējamu invaliditāti, kurām Aģentūrā ir noteikta profesionālā piemērotība un ir izsniegts ieteikums studijām Koledžas īsā cikla profesionālās augstākās izglītības programmās;
   2. par valsts budžeta līdzekļiem īsā cikla profesionālās augstākās izglītības programmā “Surdotulks”.
5. Persona par valsts budžeta līdzekļiem vienlaicīgi var studēt vienā īsā cikla profesionālās augstākās izglītības studiju programmā.
6. Pieteikties studijām var:
   1. personīgi Koledžā Slokas ielā 61, Jūrmalā;
   2. nosūtot nepieciešamos dokumentus pa pastu Koledžai uz adresi Slokas ielā 61, Jūrmalā;
   3. iesniedzot nepieciešamos dokumentus elektroniski, iesniegumu parakstot ar drošu elektronisko parakstu un nosūtot uz elektroniskā pasta adresi: [koledza@siva.gov.lv](mailto:koledza@siva.gov.lv) vai Aģentūras e-adresi.
7. Šo iekšējo noteikumu 4.1.apakšpunktā minētā persona iesniedz iesniegumu par profesionālās rehabilitācijas pakalpojuma piešķiršanu (2.pielikums) un šo iekšējo noteikumu 4.2. apakšpunktā minētā persona iesniedz iesniegumu par uzņemšanu studiju programmā “Surdotulks” (1.pielikums).
8. Lai pieteiktos studijām, persona papildus šo iekšējo noteikumu 7.punktā noteiktajam iesniegumam pievieno šādu informāciju (dokumenta nosaukumu, numuru, izdošanas datumu un izdevēju) par šādiem personai izsniegtiem dokumentiem (uzsākot studijas Koledžā klātienē, persona uzrāda dokumentu oriģinālus):
   1. par vidējo izglītību apliecinošu dokumentu;
   2. par centralizēto eksāmenu sertifikātiem;
   3. par uzvārda maiņu apliecinošu dokumentu, ja veikta uzvārda maiņa.
9. Personas, kurām ir izsniegts ieteikums studijām Koledžas īsā cikla profesionālās augstākās izglītības programmās (šo iekšējo noteikumu 4.1.punkts), šo iekšējo noteikumu 7.punktā noteiktajam iesniegumam pievieno ģimenes (vispārējās prakses) ārsta atzinumu (veidlapa Nr. 027/u), kurā norādīts, ka personas veselības stāvoklis ļauj uzsākt studijas.
10. Koledža pieņem pretendenta dokumentus, organizē uzņemšanas procesu atbilstoši šiem noteikumiem un citiem normatīvajiem aktiem.

**II. Studiju programmas**

1. Pretendentus studijām 2025./2026. akadēmiskajā gadā Koledžā uzņem šādās īsā cikla profesionālās augstākās izglītības programmās:

|  |  |  |  |  |  |
| --- | --- | --- | --- | --- | --- |
| **Studiju virziens** | **Studiju programmas nosaukums, kods** | **Studijas pilna laika klātienē** | | **Studijas nepilna laika neklātienē** | |
| **studiju ilgums (gadi)** | **par valsts budžeta līdzekļiem** | **studiju ilgums (gadi)** | **par valsts budžeta līdzekļiem** |
| Vadība, administrēšana un nekustamo īpašumu pārvaldība | Grāmatvedība un nodokļi, 41344 | - | - | 2,5 | X |
| Komercdarbības organizācija, 41342 | - | - | 2,5 | X |
| Cilvēkresursu vadība, 41345 | - | - | 2,5 | X |
| Viesnīcu un restorānu serviss, tūrisma un atpūtas organizācija | Viesnīcu servisa organizācija, 41811 | - | - | 2,5 | X |
| Tulkošana | Surdotulks, 41227 | 2 | X | - | - |

**III. Uzņemšanas kārtība un imatrikulācija**

1. Pretendents studijām studiju programmā “Surdotulks” iesniedz latviešu valodas un svešvalodas centralizēto eksāmenu rezultātus un kārto iestājpārbaudījumu Koledžā.
2. Persona, kas ieguvusi vidējo izglītību līdz 2004. gadam vai ārvalstīs, vai personas ar īpašām vajadzībām, kas saņēmušas atbrīvojumus no centralizētajiem eksāmeniem, piedalās kopējā konkursā, un vidējās izglītības gala pārbaudījums latviešu valodā un svešvalodā tiek pielīdzināts centralizēto eksāmenu rezultātiem.
3. Ja persona izglītības dokumentu vai grādu ir ieguvusi ārvalstīs, tā iesniegumam pievieno Akadēmiskās informācijas centra izziņu par to, kādam Latvijā piešķirtam izglītības dokumentam vai grādam atbilst ārvalstīs iegūtais izglītības dokuments vai grāds.
4. Ārzemniekus, kuri nav ārzemnieki Augstskolu likuma 45.panta otrās daļas izpratnē, var uzņemt Koledžā saskaņā ar Augstskolu likumā un šajos noteikumos noteiktajām prasībām.
5. Ja persona nav kārtojusi centralizēto eksāmenu latviešu valodā un vidējās izglītības dokumentā tai nav latviešu valodas zināšanu vērtējuma:
   1. tā uzrāda Valsts valodas prasmes apliecību, kur norādīts valodas prasmes līmenis (Tabula Nr. l ) vai;
   2. tā kārto iestājpārbaudījumu latviešu valodā, kuru organizē Koledža.

*Tabula Nr.1*

|  |  |  |  |  |
| --- | --- | --- | --- | --- |
| **Valsts valodas prasmes līmenis** | **No 2000.gada 1.septembra līdz 2009.gada 31.augustam** | **No 2009.gada 1.septembra** | **Centralizēto eksāmenu līmenis** | |
| Trešā (augstākā) pakāpe | IIIB | C2 | A | 80%-100% |
| IIIA | C1 | B | 66%-79% |
| Otrā (vidējā) pakāpe | IIB | B2 | C | 48%-65% |
| IIA | B1 | D | 31%-47% |
| Pirmā (zemākā) pakāpe | 1B | A2 | E | 19-30% |

1. Ja vidējās izglītības iegūšanu apliecinošajā dokumentā vērtējumi ir 5 ballu sistēmā, tie tiek pielīdzināti vērtējumiem 10 ballu sistēmā:
   1. vērtējums 5 (teicami) atbilst vērtējumam 9 (teicami);
   2. vērtējums 4 (labi) atbilst vērtējumam 7 (labi);
   3. vērtējums 3 (viduvēji) atbilst vērtējumam 5 (viduvēji).
2. Uzņemšanu nodrošina Koledžas uzņemšanas komisija, kuras sastāvu apstiprina ar Aģentūras rīkojumu. Uzņemšanas komisija darbojas saskaņā ar uzņemšanas komisijas nolikumu.
3. Ja pēc uzņemšanas rezultātiem kādā no studiju programmām pretendentu skaits ir mazāks par plānoto:
   1. Koledža, saskaņojot ar Aģentūras direktoru, var izsludināt uzņemšanas pagarināšanu;
   2. uzņemšanas komisija var piedāvāt pretendentiem reģistrēties radniecīgā studiju programmā;
   3. uzņemšanas komisija var atteikt vai atlikt reģistrāciju attiecīgajā studiju programmā.
4. Aģentūra organizē pretendentu uzņemšanu Koledžas studiju programmās - Komercdarbības organizācija, Grāmatvedība un nodokļi, Cilvēkresursu vadība, Viesnīcu servisa organizācija un Surdotulks līdz 2025. gada 22. augustam.
5. Koledža trīs darba dienu laikā pēc Koledžas uzņemšanas komisijas lēmuma pieņemšanas informē pretendentu par lēmumu.
6. Pirms studiju uzsākšanas Koledža ar pretendentu noslēdz studiju līgumu un imatrikulē studijām.

**IV. Noslēguma jautājums**

1. Atzīt par spēku zaudējušiem Aģentūras 2024.gada 30.marta iekšējos noteikumus Nr.1-6/10 “Uzņemšanas noteikumi studijām Sociālās integrācijas valsts aģentūras koledžā 2023./2024. akadēmiskajā gadā”.

Direktore I.Jurševska

SASKAŅOTS:

Direktora vietniece profesionālās rehabilitācijas jomā S.Kabaka

Koledžas vadītāja I.Zuševica

Tukuma, daina.tukuma@siva.gov.lv

1.pielikums

Sociālās integrācijas valsts aģentūras

2025. gada \_\_. \_\_\_\_\_\_\_\_\_\_

iekšējiem noteikumiem Nr.\_\_\_\_\_\_\_

**Sociālās integrācijas valsts aģentūras Koledžas vadītājai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pretendenta vārds, uzvārds)*

personas kods: -

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(deklarētā dzīvesvieta)*

**IESNIEGUMS**

Lūdzu uzņemt mani Sociālās integrācijas valsts aģentūras koledžas studiju programmā “Surdotulks”:

**Ziņas par izglītību** (*iegūtā izglītība*) \_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Svešvaloda** (*atzīmēt pirmo valodu*): angļu  vācu

|  |
| --- |
|  |

**Faktiskā dzīves vieta vai**  **Korespondences adrese:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(pilsēta, novads, pagasts, ielas vai mājas nosaukums, mājas vai dzīvokļa Nr., pasta indekss)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kontaktālrunis.: +371 e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Man ir nepieciešama dienesta viesnīca studiju laikā:** Jā  Nē

Informācija par izglītības dokumentiem (dokumenta nosaukums, numurs, izdošanas datumu un izdevējs):

* par vidējo izglītību apliecinošu dokumentu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* par centralizēto eksāmenu sertifikātiem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* ja veikta uzvārda maiņa, par uzvārda maiņu apliecinošu dokumentu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sociālās integrācijas valsts aģentūra (turpmāk – Aģentūra) informē, ka veiks Jūsu iesniegto personas datu apstrādi. Personas datu apstrādes mērķis – Jūsu pieprasītā pakalpojuma administrēšana un pakalpojuma sniegšana.

Jums ir tiesības pieprasīt un saņemt informāciju par savu personas datu apstrādi Aģentūrā, informēt Datu valsts inspekciju par Jūsu personas datu apstrādes pārkāpumu.

Jūsu personas datu glabāšanas ilgums Aģentūrā 10 gadi.

Aģentūra neveic personas datu nodošanu trešajām personām (izņemot ārējos normatīvajos aktos paredzētos izņēmumus) un personas datu nodošanu ārpus Eiropas Savienības un Eiropas Ekonomiskās zonas valstīm.

Papildinformācija par personas datu apstrādi Aģentūras mājaslapas sadaļās Personu datu aizsardzība un Pakalpojumi.

Esmu informēts par izmitināšanas nosacījumiem dienesta viesnīcā.

202\_\_. \_\_\_.\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, vārds, uzvārds)*

2.pielikums

Sociālās integrācijas valsts aģentūras

2025. gada \_\_. \_\_\_\_\_\_\_

iekšējiem noteikumiem Nr.\_\_\_\_\_\_\_

**Sociālās integrācijas valsts aģentūrai**

|  |  |
| --- | --- |
|  |  |
|  | (vārds, uzvārds) |
|  |  |
|  | (personas kods) |
|  |  |
|  | (deklarētā dzīvesvietas adrese) |
|  | (faktiskā dzīvesvietas adrese) |
|  | (kontakttālruņa numurs, e-pasts) |
|  |  |

**Iesniegums par profesionālās rehabilitācijas pakalpojuma piešķiršanu**

Lūdzu piešķirt man profesionālās rehabilitācijas pakalpojumu.

Lūdzu uzņemt mani:

**Studijām Sociālās integrācijas valsts aģentūras koledžas īsā cikla profesionālās augstākās** **studiju programmā:**

**\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(studiju programmas nosaukums)

Apliecinu gatavību sadarboties ar Sociālās integrācijas valsts aģentūru, lai aktīvi iesaistītos darba tirgū pēc profesionālās rehabilitācijas pakalpojumu saņemšanas un esmu informēts par izmitināšanas nosacījumiem dienesta viesnīcā.

Izmitināšana dienesta viesnīcā **ir** / **nav** nepieciešama (vajadzīgo atzīmēt).

|  |
| --- |
|  |

Informācija par izglītības dokumentiem (dokumenta nosaukums, numurs, izdošanas datumu un izdevējs):

* par vidējo izglītību apliecinošu dokumentu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* par centralizēto eksāmenu sertifikātiem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* ja veikta uzvārda maiņa, par uzvārda maiņu apliecinošu dokumentu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā:

|  |  |  |  |  |
| --- | --- | --- | --- | --- |
|  | ģimenes (vispārējās prakses) ārsta atzinums (veidlapa Nr. 027/u) | | |  |
|  | |  | | |  |
|  |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Sociālās integrācijas valsts aģentūra (turpmāk – Aģentūra) informē, ka veiks Jūsu iesniegto personas datu apstrādi. Personas datu apstrādes mērķis – Jūsu pieprasītā pakalpojuma administrēšana un pakalpojuma sniegšana. Jums ir tiesības pieprasīt un saņemt informāciju par savu personas datu apstrādi Aģentūrā, informēt Datu valsts inspekciju par Jūsu personas datu apstrādes pārkāpumu. Jūsu personas datu glabāšanas ilgums Aģentūrā 10 gadi.

Aģentūra neveic personas datu nodošanu trešajām personām (izņemot ārējos normatīvajos aktos paredzētos izņēmumus) un personas datu nodošanu ārpus Eiropas Savienības un Eiropas Ekonomiskās zonas valstīm.

Papildinformācija par personas datu apstrādi Aģentūras mājaslapas sadaļās Personu datu aizsardzība un Pakalpojumi.

202\_\_. \_\_\_.\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, v. uzvārds)*

Persona uzrādīja pasi /ID karti

Iesniegto dokumentu kopiju atbilstību dokumentu oriģināliem pārbaudīju:

202\_\_. \_\_\_.\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(darbinieka paraksts, v. uzvārds)*